IDEIA FILOSOFIKOEN HISTORIA.

**ARDATZ KRONOLOGIKOAK:**

• Antzinatea (Grezia eta Erroma).

• Erdi Aroa.

• Aro Berria eta Garaikidea.

**1.ANTZINATEKO FILOSOFIA (GREZIAR FILOSOFIA).**

-Mitosetik logosera.

-Presokratikoak.

-Sofistak.

-Sokrates.

-Platon.

-Helenismoko filosofiak.

**2.KRISTAUTASUNAK FILOSOFIA BALDINTZATURIK. (Erromako inperio berantiarra/ Erdi aroa).**

-Filosofia kristauaren ezaugarriak eta oinarriak.

**3.BERPIZKUNDEA ETA ARO BERRIKO FILOSOFIA (XV-XVIII.mendeak).**

-Berpizkundeko filosofia Humanistaren ezaugarriak eta kontestua.

-Iraultza zientifikoa.

-Iraultza zientifikoaren eragin filosofikoa.

-Bacon.

-Descartes.

**4.XIX.MENDEKO JOERA FILOSOFIKOAK.**

-Erromantizismoa.

-Ilustrazioa.

**IRAKURKETAK:** Del Mito a la razón, Paideia: los ideales de la cultura griega, Menon eta La prehistoria de la historia de la filosofia.

**1.ANTZINATEKO FILOSOFIA (Greziar zibilizazioa):**

Filosofiaren hastapenak K.a. VI.mendean MIleto (Asia txikia) polisean ematen dira. Merkatuaren eragina nabarmena izan zen horretarako. Aristotelesek “Metafisika” idatzitako lehenengo liburuan (K.a. IV.) filosofiaren historia idatzi eta planteatu zituen; historian zehar arazo filosofikoak nork aztertu zituen azaltzen du. Gauzen “Kausen auzia” planteatu zuen liburuaren ardatz moduan. Gauzen kausak galdetzen hasi zen beraz. Tales, Anaxiomandro eta Praximenes naturaren “arche”-a planteatzen hasi zirenean hasi zen filosofia K.a. VI.mendean Mileto polisean.

Filosofiaren oinarria naturan (**physis**) aurkitzen da, ez gizakian. Aristotelesen planteamendu historiko hau zabaldu da mendebaldean filosofiaren historia planteatzeko.

K.a. VI.mendetik-K.a. IV.mendea bitartean, **protofilosofia** bezala defini daitekeen filosofia bezala hartu behar dugu, Platon eta Aristotelesen garaian (k.a. IV) planteatu ziren ideiak izan baitira gure garaietaraino iritsi direnak (etika, morala, politika..) bai eta kontzeptuak. Platon eta Aristotelesengandik datorkigu lehen corpus filosofikoa. Whitehead-ek esan zuen bezala, “Toda la filosofía occidental es una serie de notas a pie de página de la filosofía platónica”. Hau da, filosofía guztia Platonek jarri zuen mahai gainean. Bi egile hauen hainbat lan gorde dira eta hortaz, ondo ezagutu genezake beraien filosofia. Ordea, filosofo presokratikoen testuak ez dira gorde, eta dugun iturri bakarra pasadizoak dira.

**Presokratiko**en ideiak zeharka iritsi zaizkigu, hau da, beste norbaitek idatzita horien ideiak. K.a. IV.mendetik aurrera hasten dira filosofoak bere ideiak orri gainean plasmatzen, alegia, era zuzenean datorzkiguten ideiak.

**Aristotelesek** filosofiaren historia planteatu zuenean, presokratikoen ideia partzialak hartu zituen, testuinguru polemikoetan aurkariaren ideia desitxuratzeko joera egoten baita (Platonek sofistekin egin zuen bezala). Bestalde, aurrekoen planteamenduak idazterako orduan garaiko (K.a. IV) hizkera erabili zuen (anakronia). Horregatik zuhurtzia behar da Aristotelesek presokratikoei buruz hitz egiten duenean.

Bi mende horien artean gertaera intelektual garrantzitsu bat gertatu zen ideien esparruan, filosofia birmoldatuz eta mendebaldeko kulturaren oinarriak geldituz. Ideia edo gertaera hau izango da historia honetan planteaturik egongo dena gure egunetara arte. Gertakari edo bilakaera hau tradizioak, “**mitosetik logosera**” bezala izendatu izan du. Nolabait, **logosa** izan da bizitzari zentzu eman diona, hau da arrazoia. Hau, K.a. IV.mendean gertatuko da, bi mende aurrekarien bilakaerak emandako emaitza. Aurretik mitos eta logos gauza bera ziren eta mitoek errealitatearen justifikazioa egiten zuten. Gerora bi terminoen emantzipazio bat gertatu zen eta logosak hartu zuen errealitatearen justifikazioa egiteko betebeharra filosofiaren eskutik.

**Logos = arrazoia.**

**Mito**ek bi ezaugarri dituzte:

Natura pertsonifikaturik ageri zaigu eta gizakia horien menpe ageri da, botere pertsonifikatu horien arbitrariotasunean sinetsiz.

Mitoek ez dute beren egiazkotasuna argudiatu beharrik. Istorioak bere kontakizunetan esaten dutena greziarrak hezteko erabili izan zen Aro Klasikoa amaitu artean.

Logosean aurkakoa topatzen dugu:

Natura natura da eta bertako fenomeno guztiak diren bezala agertzen dira.

Beren egiazkotasuna argudiatu behar dute onartuak izan daitezen. Mundua den bezala ezagutu nahi badugu ORDEN bat eduki behar du errealitateak.

Azken mendean eginiko ikerketek diote mitos eta logos artean ez dela inolako hausturarik izan.

**PRESOKRATIKOAK (k.a. VI- K.a. IV).**

Tales, Anaximandro eta Anaximenes izan dira Aristotelesen arabera lehen filosofoak. Oso gutxi dakigu haiei buruz, soilik, haien bizitzako anekdota eta kontakizunak, haien doktrinaren matiz batzuk eta Anaximandro eta Anaximenesen idatziak izan daitezkeen esaldi batzuk. Baina ez dira oso fidagarriak. Naturaren azpian gordetzen den zentzun bilatzea zen hauen helburua, Physis-aren arche-a. Tales dugu denetarik zaharrena, hau da, lehen filosofotzat har daitekeena.

**TALES**

Ez da bere idatzirik aurkitu; jada, K.a. IV.mendean galdurik baitzeuden bere ustezko idatziak. Hala eta guztiz ere, badakigu, Miletoko hirigintzan, legegintzan edo politikan ibili zela. Dirudienez, Talesek Egiptoko geometria eta Babiloniako astronomia Graziara esportatu zituen beren forma praktikotik forma teorikora (honen adibide dugu Talesen teorema, non Egiptoko piramideen altuera neurtzera iritsi zen. Bai eta eguzki eklipse bat iragartzeko gai izan ere). Bere physis-aren azterketan, Aristotelesen arabera, Talesek zioen physis-aren printzipioa **URA** zela.

*‘No el hombre sino el agua, es la realidad de las cosas”, Tales de Mileto.*

**ANAXIMANDRO**

Anaximandro ere Mileton bizi zen eta historiografiaren arabera, Talesen ikaslea izan zen. Tradizioaren arabera berak egin zuen ezaguna zuten lurraren mapa. Bestalde lurrikara bat ere igarri zuen eta horrek ospe ugari eman zion. Badakigu “Naturaz” izeneko liburu bat idatzi zuela eta bertan honako ideiak landu zituen:

Physis-aren printzipioa zerbait mugagabea eta ezkutua dugu, munduan aurkitzen ez dena: **APEIRON**. Bertan sortzen dira gauza guztiak bakoitza bere aurkariarekin eta denboraren poderioz mugagabe horretara itzultzen dira. Existitzen diren bitartean gerra batean bizi dira aurkariak.

Idatzi zuen liburuko esaldi ilun bat dugu:

*“Izakiei izatea eman zitzaien horretan, heriotza ere iristen zaie beharren kariaz. Izan ere, elkarri ordain zuzena ematen diote zuzentza-ezagatik, denboraren kariaz.”*

Ideia honen aurkariak sortu ziren segidan. Borroka horretan, kontzeptu berriak atera ziren: hotza, beroa, lehorra, hezea…

**ANAXIMENES**

Hau ere Mileton kokatzen den K.a. VI.mendeko pentsalaria dugu. Bere bizitzaz gutxi dakigu. Berak Anaximandorek bezala naturaren inguruan idatzi zuen, naturaren printzipioa **AIREA** dela adieraziz. Naturan gertatzen diren aldaketa eta sorkuntza guztiak airearen ondorio dira. Aireak hodeiak sortzen ditu, hodeiek ura eta urak lurra. Airea arrarifikazioaren ondorioz sua sortzen da.

**XENOFANES**

K.a. VI.mendean bizi izan zen Asia Txikian, baina Ziro Handiak hura konkistatzean, Siziliara joan zen. Batzuk filosofo titulua ukatzen diote eta poetarena eman. Hala ere, zenbait egilek Parmenidesen ikasle bezala kontsideratzen dute herriz herri ibiltzen zen filosofo-poeta hau. Izan ala ez, kritika sakona egin zion greziar antropomorfismoari. Hau da, mitoaren aurka egin zuen. Baita jainkoen jokaera ez-etikoa eta ondorio moduan jainko bakarra existitzen zela esan zuen Greziako lehen **monoteismoa** aldarrikatuz. Jainkotasuna, bakoitzaren irudipenaren gaitasunarekin imajinatzea bultzatzen zuen.

PITAGORAS

Samos uhartean jaio eta bizi zen, baina Polikratesen tiraniatik ihesi Grezia Magnako Krotona hirira joan zen bertan filosofian sekulako eragina izan zuen sekta erlijioso-filosofiko bat eratuz. Sekta honetan matematikari garrantzi handia eman zitzaion, baita astronomiari eta musikari ere. Baina ezin dugu ahaztu, sekta bat izanik, bere aurrerapen guztiek funts erlijiosoa zutela. Bestalde, gizakiaren arimaren mente-psikosia existitzen zela, hau da, errenkarnazioa defendatzen zuten. Gizakiaren **salbazioa** bultzatzen zuten. Horregatik, teoriaren azken helburua arima garbitzea zen salbazioa lortzeko. Pitagorasen ideia hauek eragin handia izan zuten Platonen pentsamenduarengan. Gaineratu zuen denaren funtsa eta armonia zenbakiei buruz adierazi zitekeela. Esan ohi da, musikan armonia perfektua zenbakien bidez lortu zuela. Eta bere teorema ez zuela berak asmatu, baizik eta bere eskolako jarraitzaileren batek.

**HERAKLITO**

K.a. VI.mendean bizi izan zen eta oso ospe txarra izan zuen Antzinaroan eta Erdi Aroan zehar, oso iluna izan baitzen. Modernitatean bere pentsamenduaren garrantzia nabarmendu zen Hegal eta Nietzsche-ren eskutik. Heraklitok physis-az gain hizkuntza eta pentsamenduari buruz ere hitz egin zuen, lehen aipatu bezala, oso modu ilunean. **Logosa** (hitza, hizkuntza, diskurtsoa) denaren printzipio bezala aldarrikatu zuen. Legin (batasuna) printzipio batzuen bidez batzeak logosa dakar. Honela oinarritzen da errealitatea. Hau da, bere poemen arabera munduan gertatzen den oro logosaren arabera gertatzen dira eta logos hori beti gure aurrean topatzen dugu. Gure bizitza logosaren menpe dago, logos hori hautematen edo aukeratzen ez dugularik. Horregatik dio gizakiak itsuen moduan jokatzen duela. Bigarren fase batean esan zuen: *“Borroka (polemos) da den ororen aita, den ororen errege*”. Honekin erakutsi nahi du, munduaren funtsa aurkarien arteko konfliktotik datorrela, hots, konfliktotik dator armonia. Hala eta guztiz ere, logosari berak emandako zentzua ez dago guztiz argi. Tradizioak Heraklitoren bi doktrina edo ideia egin ditu ezaugarri:

“**Panta rei**”: dena doa. Duda handia egin da benetan beran esan zuen bai ala ez.

“**Sua da mugimendu ororen printzipioa**”: Gauzen etengabeko mugimendua adierazteko sua aukeratu zuen. Gauzen izaera aldatzen baitu. Adb. Izotza→ura.

*“Este mundo, el mismo para todos los seres, no lo ha creado ninguno de los dioses ni de los hombres, sino que siempre fue, es y será fuego eternamente vivo, que se enciende con medida y se apaga con medida.” Fr. 30*

**PARMENIDES**

Elea polisean (Sizilia) bizi zen. Legegintzan ibili zen eta honek ospea eman zien. Testu zati ugari iritsi zaizkigu ustez “Naturaz” izeneko liburuarenak. Filosofiaren historian haustura bat sortu zuen gai berriak eta erronka berriak proposaturik eta ondorengoek erronka hauek gainditu eta harantzago ematen saiatu ziren (Platon adibidez).

Bera izan zen **IZAN** aditza pentsamenduan integratu zuena. Oinarri logiko eta sendoetatik eratutako pentsamendu bat sortu nahi izan zuen, honetarako, benetako izatea aurkitzeko pentsamendu logikoa erabili behar zela zentzumenak albo batera utziz. Izatea edo benetako errealitatea, hilezkorra, permanentea dela esaten zuen, ez baitira mugitzen. Hiru ataletan bereizten da bere lana:

**proemio** (sarrera) luze bat kutsu erlijioso handiarekin (berez ez da erlijiosoa baina bere pentsamendua adierazteko metafora erlijioso asko erabiltzen ditu).

2.zatia: **EGIAREN BIDEA**: hobekien iritsi zaiguna eta eragin handiena izan duena filosofiaren historian. Arau logiko batzuk jartzen ditu mahai gainean esaldi tautologikoen bidez (egia diren esaldiak). Adibidez; “*badena bada eta ezin du ez izan*.”Ondorioz, zentzumenek ez dute zerikusirik bere planteamenduetan. Ondorio logikoak esaldi tautologikoetatik ateratzen baitira eta horrela eratzen edo ikusten da benetako errealitatea.

3.zatia: **IRITZIAREN BIDEA**: hilkorren bidea da. Gure esperientziatik lortutako jakintza, baina ez benetako egia hori egiaren bidean topatzen bada.

**SOFISTAK (K.a. V-K.a. IV.mendeetan Atenasen urrezko aroarekin lotuta).**

Pentsalari hauek izan ziren lehen **pentsamendu zientifikoa** mahai gainean jarri zituztenak. Hala ere, beraien buruzko informazioa zeharkakoa dugu, ez zaizkigu iritsi beraien ideiak beraien aho edo eskutik. Baina gai berriak planteatu zituzten, filosofiak jomuga berriak izanez: zuzenbidea, hezkuntza, bizitza, gizartea, bertutea… Gai hauek gaur egun eztabaida gai ditugu oraindik, giza-zientzia hauek aldagarriak baitira gizakiaren eta gizartearen ideiak aldatzen diren heinean.

Garrantzi handia du sofisten ideien sorrerak eta garapenak Atenasen demokraziaren garapenarekin kointziditu baitzuen. Beraz Atenasen ibilerarekin lotu behar da, hiriaren gainbeheran zerikusia izan baitzuten (Platonen arabera).

Egun sofista hitzak **konnotazio txarra** du. Hau gezurrak edo tranpak erabiltzen duenari esaten zaio. Argudio txarrak darabiltzanari ere sofista deritzo, falaziaren erabilerarekin lotua. Hitzaren eta mugimenduaren konnotazio negatiboa Platonengandik datorkigu, bere elkarrizketetan beti ateratzen ziren eta Platonek leporatu zien ez zutela egia bihurtu nahi, baizik entzulea limurtzea zutela buru. “*Itxurazko jakinduria diruagatik saltzea*” bezala definitu daitezke beren ekintzak.

Hala ere, gaur egungo historialariek azpimarratzen dute sofisten eragina eta garrantzia ideia filosofikoen historian; gai garrantzitsuak planteatu zituztelako eta garai hartarako demokrazia hobekien islatzen zutenak. Ondorioz diote beraien irudia Platonek egindako karikatura huts bat besterik ez dela.

Sofistak, Antzinako Grezian, jakintsua esan nahi zuen. V.mendean sofista bizitza politikoan arrakasta izateko bertuteak zituenari deitzen zitzaion. Demokraziaren garaian **HITZA** da garrantzitsuena. Honen erabilera zuzena, boterea asanbladan baitago eta asanbladan denek zuten beren iritzia adierazteko eskubidea. Beraz zure iritzia inposatzeko indar linguistikoa behar zen (hitzaren erabilera egokia) eta ez indar fisikoa. Horretarako, sofistek hizkuntzaren erabilera zuzena, erretorika… irakasten zituzten. Horren barnean falaziak sartzen zituztelarik (Txipik egiten zuena bere diskurtso nazionalista ezkertiarren inguruan). Bestalde, jakintza batzuk ere jakin behar zituzten: legeak, gizarte antolaketa..

Sofisten taldea oso **heterogeneoa** zen. Ez zen eskola filosofiko bat, baizik beren jakinduria linguistikoa eta soziala irakasten zutena. Talde honetako filosofo ezagunak Protagoras eta Gorgias izan ziren. Talde heterogeneoa izan arren ideia komun batzuk zituzten: **erlatibistak ziren, etikaren inguruan konbetzionalistak eta erlijioaren inguruan agnostikoak.**

-Etikaren inguruan konbentzionalistak: dena arautzen duenik (legerik) ez egotea.

-Erlijioaren inguruan agnostikoak:ez dakitela jainkorik existitzen den ala ez.

Planteatu zituzten gaien artean, **physis** eta **nomos**-en arteko ezberdintasuna egitea izan zen. Physis natura da, baina Aristotelesen arabera “*bere baitan bere printzipioa duena”.* Hau da, naturak sorturikoak bere baitan duela bere printzipioa eta garapena, ez-naturalak ez duena. Nomos hitzak hitzarmena esan gura du. Beraz, sofistek ondorengoa planteatu zuten: ea legeak, gizarte antolaketa… physis edo nomos ziren, naturalak edo konbentzionalak ziren. Gizakiaren natura, bere baitan sortzen direnak (bertutea), hein batean (physis) edo bestean (nomos) sailkatzen diren. Arlo honetan, oro har, legeak, ohiturak eta bertuteak konbentzionalak (nomos) zirela, gizakiek sortutako hitzarmenak.

Beraz, legeak ezagutza erlatiboak dira. Eta hemendik beste planteamendu edo galdera bat sortu zen sofisten artean: **legeak erlatiboak baldin baziren, zergatik jarraitu behar zituzten?** Beraz, zergatik ez jarraitu naturaren legea? Hau Kaliklesek planteatzen du Platonen elkarrizketa batean, ondorio bezala indartsuenek beren legea inposatu beharko luketela, garaiko aristokratek alegia, esanez.

Protagorasek aldarrikatu zuen nomos-ari esker zibilizazioa aurreraka joango zela. Legerik gabe gizartea kaosean murgilduko litzateke, nahiz eta lege horiek ez izan absolutuak.

Sofistek doktrina erlijiosoak enpirikoki ezin zituztenez azaldu, **agnostiko**tzat hartzen zituzten beren buruak. Honen inguruan aritu zen Protagoras. Bestalde, Krtitiasek esan zuen erlijioa agintariek asmatu edo sortu zutela beren menpekoen etika eta morala (konportamendu egokia) zuzentzeko.

Nahiz eta sofistek giza zientzien ataleko gaiei buruz aritu hein handi batean, naturari buruz ere hitz egin zuten. Aldarrikatu zuten esperientzia bakoitzak osatzen duela norberaren jakinduria. Ondorioz **jakinduria erlatiboa** eta **mugatua** dela, gizakia inoiz ez da iritsiko jakinduria absolutua eskuratzera; pertsona bakoitzak bere jakinduria eratzen baitu, bere esperientzien bidez. Honen inguruan Protagoras aritu zen.

Sofistek beren ikasleak bizitza politikorako prestatzen zituzten. Dakigun bezala ondo hitz egiteko beharra oso garrantzitsua zen, beraz ez zen garrantzitsua benetako egia esatea (egia horrek erreferentzi egiten dio beste hainbat filosofok desiratzen zuten egia absolutuari). Bestalde, sofisten egia erlatiboa, iritziaren araberakoa zen. Beren argudioa “inposatzen” jakitea zen garrantzitsua. Inposatzea modu egokian eta onuragarrian egin behar zen, limurtzearen bidez, soborno linguistikoekin, falaziaren bidez. Honi deritzo **ERRETORIKA**.

Erlatibismoaren ideiak bi arlo nagusi inbaditu zituen: **politika** eta **erlijioa**. Honek politika interes joko bat bihurtu zuten, bai eta Atenaseko bizimodu osoa. Beraz, honen aurka zenbait filosofo “altxa” ziren, lege absolutuak ezarriz, arrazoimenaren bidez. Horietako lehena Sokrates izan zen.

**SOKRATES (K.a. 470-K.a.399)**

Benetako jakinduria lortzeko biderik egokiena **elkarrizketa** zela zioen, beraz ez zuen ezertxo ere idatzi eta bere testigantzak Platonen bidez iritsi zaizkigu. Bere arabera doktrinak liburu batean idaztean, bere balio guztia galtzen zuen, ez zen bide horren bidez jakinduria lortzen. Galderak besterik ez zituen egiten.

Aristoteles, Jenofante, Platon eta Aristofanes izan ziren Sokratesen ideiak zabaldu zituztenak beren idatzien bidez:

**Aristofanes** komedia egilea zen eta bere “Hodeiak” komedian Sokrates protagonista moduan ageri zaigu sofista bat balitz bezala. Lan hau K.a. 423an idatzi zuen, beraz gainontzeko sofistekin nahastu zuen; bere pentsamenduaren aldaketa azkeneko urteetan eman baitzen. Honekin esan nahi dugu, Aristofanes Sokratesi burla egiten ageri zaigula eta benetan axola duen Sokratesen pentsamendua ez zaigula azaltzen.

**Jenofante** militar bat zen eta Sokratesen heriotza krudelari kritika egin zion. Hala ere, bere pentsamenduari buruzko pistarik ez digu ematen, hiritar zuhur eta jakintsu bat besterik ez du irudikatzen.

**Platon** Sokratesen jarraitzailea izan zen eta beraz bere pentsamendua hobekien islatzen duena. Bere elkarrizketa ia guztietan Sokrates ageri zaigu, baina arazo bat dago: bere fidagarritasunaren atzean Platonen pentsamendua egon daitekeela pentsatzen dute zenbait ikerlarik.

**Aristoteles** da azken iturria Sokratesen pentsamendua aipatzen. Ez zuten elkar ezagutu baina Aristotelesek urte asko pasa zituen Platonen eskolan eta beraz bi pentsamenduen banaketa egin zuen, aipatuz Sokratesen bi ekarpenik garrantzitsuenak: **metodo induktiboa** eta **ideia unibertsalak**.

Platonen lanak hartzen baditugu Sokratesen pentsamendua aztertzeko, hasiera batean Sokrates eta solaskide bat ageri dira (normalean sofista). Sokrates ez jakin bat bezala ageri da eta solaskidearen jakinduria jakin nahi du (ironia Sokratikoa) eta hemen bere ideien definizioa egiteko eskatzen dio galdera Sokratikoen bidez. Helburua, itxurazko jakinduria hori desmantelatzea litzateke sofistaren ezjakintasuna agerian utziz. Lehen aipatu ditugun ideien definizioaren bidez ideia unibertsalak bilatzea du helburu, hau da, kasu partikularretik abiatuta ideia unibertsalera (**metodo induktiboa**). Platonek Sokrates emagin bat bezala identifikatzen du, hots, Sokratesek ezjakinei beren barnetik jakinduria ateratzen laguntzen zien. Ekintza honi **MAIEUTIKA** deritzo.

Intelektualismo moralaren arabera bertutea ezagutzean oinarritzen da. Akats moralak edo bizioak ezjakintasunean sustraitzen dira. Sokratesen arabera inork ez du modu kontziente batean gaizkia egiten, gure jakinduriak ongia egitera garamatza eta ez badakigu benetako ongia zer den, ezjakintasunean murgilduta gaude. Ideia honek indar handia izan zuen antzinateko pentsamenduan.

**Filosofia arimaren zainketa** da. Arimaren bertute garrantzitsuena eta oinarria norbera menperatzean datzala zioen Sokratesek.

Honen arabera, gizakiaren arrazoimena, sena, desioak eta pasioak menperatu behar dira eta hemendik askatasunaren ideia berri bat planteatu zuen. **Askatasuna lortzeko gizakiak bere animalitatea menperatu** behar du, bestela norbanakoa senaren morroi bihurtzen da. Ideia honek sekulako indarra izan zuen Antzinatean, Erdi Aroan eta Aro berrian eta Nietzschek mendebaldeko kultura dekadentearen printzipio bezala kalifikatu zuen ideia hau.

**PLATON (K.a. 428/427-K.a. 347).**

Egungo filosofia osoaren iturri nagusienekoa dugu mendebaldean. Filosofiak tratatzen eta eztabaidatzen dituen ideia eta gai guztiak (edo ia guztiak) landu zituen Platonek. Horregatik garrantzi handia izan du mendebaldeko kulturaren historia eta bilakaera guztian. Honek ez du esan nahi mendebaldeko filosofia platonikoa izan denik, baina bere planteamenduen kontrajartzetik sortu zen materialismoa bezala ezagutzen dugun mugimendua da.

Platonek bere aurretik tratatzen ziren eztabaida filosofiko guztiak bildu zituen eta bere oinarria ardatz harturik lehen doktrina filosofiko osoa osatu zuen, **filosofia sistematikoa**. Hala ere, inoiz ez zuen bere obretan bere doktrina modu sistematikoan azaldu, lan hori ondorengo iruzkingileek egina da. Horregatik, inoiz ez zuen ideien edo etikaren edo beste edozein gairen doktrinarik idatzi, soilik beraiei buruz hitz egin zuen bere elkarrizketetan.

Platonen pentsamendua aztertzerako unean, beraz, arazoak ageri dira. Alde batetik, noiz azaltzen du ideia bati buruzko doktrina, Sokratesen diskurtsoetan edo gai horri buruzko elkarrizketaren egitura eta teknikan? Eta beste aldetik, mito asko sartzen ditu bere elkarrizketetan eta horrelakoetan zenbait doktrina azaltzen ditu. Gainera azpimarratzekoa da Platonen pentsamenduaren deribazio edo interpretazio erlijiosoa (neoplatonismoa eta bere ondorengoa den San Agustinen doktrina kristaua), zeinak lehen aipaturiko mitoen inguruan diskurtsio ugari izan zituen.

Hala eta guztiz ere, Platon lehen filosofo bezala kontsideratzen da. Bere garrantzia bere obra literario osoak (36 elkarrizketa eta zenbait gutun) erakusten du, gaur egunera arte iritsi zaiguna. Eta bere garrantzia gehiago azpimarratzeko, adituek ez dute beste lanik izan obra osoa kronologikoki sailkatzea baino:

1. Gaztaroko elkarrizketak (Sokratesen defentsan oinarritutako elkarrizketak.

2. Trantsiziozko elkarrizketak (Gorgias..).

3. Helduaroko elkarrizketak (Errepublika.. Platonen doktrina azaltzen da).

4. Zahartzaroko elkarrizketak (Legeak..).

Platonen pentsamendua ideiaren doktrinan oinarritutako pentsamendu filosofikoa dugu. Bere **helburua politiko**tzat hartu behar da, sofisten erlatibismoaren aurka, baina politikatik harantzago zihoan. Horregatik arrazoimenean oinarritutako etika eta politika unibertsal bat eratu nahi zuen. Baina horretarako Sokratesek aipatu zituen ideia unibertsalen definizioa egin behar zen. Eta ideia unibertsalen definizioetara iristeko Sokratesen metodo deduktiboa behar zen, zeinak Parmenides izatearen ideia bete behar zuena. Hori adimenaren bidez lortu behar zen eta ez esperientziaren bitartez. Horregatik bere pentsamendua bi mundutan bereizten da: **mundu sentigarria** (aldakorra, ustelkorra eta anitza) eta **mundu adigarria** (betierekoa, galezina eta bakarra).

Zerbait, zerbait dela jakiteko eta ziurtasun osoz baieztatzeko hori dela bere ideia, zein den jakin behar dugu. Hau da, aulki bat aulki bat dela esateko bere ideia (definizioa) zein den jakin behar dugu. Ideiak esentziala behar du izan, bere ezaugarri akzidentalak bazterturik, hau da, ezaugarri sentigarriak, esperientziatik datozenak. Beraz munduan dauden aulki guztiak idealaren kopiak dira eta munduko aulki guztiak inperfektuak dira. Akaso hobe aulkiaren partez zirkulua jartzea. Ideia horiek metodo matematikoaren bidez lortzen dira. Txapa guzti honek dioena, Platonen doktrinaren beste ezaugarri guztietarako balio du, hau da, zuzentasuna, etika edota beste edozer gairi atxiki zaio ideiaren doktrina hau.

Platonek bi ezagutza mota bereizten ditu: **doxa** (iritzia) eta **episteme** (zientzia). Lehenak sofisten ideiei buruz egiten du aipamen, erlatibismoari. Bigarrenak ordea, ideien doktrinari.

Badira beste ezagutza batzuk oroitzapenekin lotzen direnak, annamesis bezala deitzen duena. Hori azaltzeko gizakia bitan bereizten du: **arima** eta **gorputza**. Lehena bigarrenaren preso eta hilezkorra da. Arima mundu adigarriaren parte da eta horregatik oroitzen ditu hainbat ideia.

**HELENISMOKO FILOSOFIAK (K.a. 323).**

Platon eta Aristotelesek filosofia klasikoko duo garrantzitsuena osatu zuten. Baina bigarrenaren heriotzarekin batera aro berri bat hasi zen klasikotasunari aurre egingo zien filosofia praktikoak eratuz: **zinismoa, eszeptizismoa, epikureismoa eta estoizismoa.**

Helenismoa Alexandro Magnoren heriotzarekin batera hasten da, baina bere bizitzan aurretik zegoen kultura baztertzen hasi zen ondoren etorriko zirenei bidea zabalik utziz K.a. 323-tik aurrera. Bestalde sistema greziarraren oinarria (polisa) desagertu zen Mazedoniar Inperioarekin. Honek filosofiari oinarria kendu zion, berau ere polisean oinarritzen baitzen, bere zentzu moral eta politikoari heldurik. Greziarrak, polisa existitu zenean hiritar sentitzen diren eta beren garapenean funtsatzen zen den. Inperioarekin eta ondorengo erresumarekin hau dena goitik behera erori zen eta hiritar izatetik ( berarekin datortzan ezaugarri publiko eta pribatu guztiekin) menpeko izatera pasako dira.

Beraz filosofiak ere aldaketa erradikal bat izango du helburu kolektiboak izatetik (estatuaren egitura/polisaren garapena) helburu indibidualak ipiniko dituzte helburu. Honekin lotuta politika eta etika banandu egiten dira eta politika militarren helburu izango den bitartean filosofiak etika (bizitza praktikoa, bizitza zoriontsu bat planteatzea eta praktikatzea) izango du helburu. Filosofiak arimaren sufrimendua arindu behar du.

*“Hutsala da gizakiaren sufrimendua arintzen ez duen hitza”. Epikuro.*

Lau eskola nagusi horiek helburu bera zuten, baina bide ezberdinak hartu zituzten helmugara iristeko.

**1.Zinismoa.**

Antistedesek eratutako eskola dugu, Sokratesen diziplina eta bere zenbait ideia muturreraino eraman zituen. Hala ere eskola honen figura Sinopeko Diogenes dugu. Zinismoa, ordea, ez da eskola homogeneo bat, baizik bizitzeko modua, bizitzaren planteamendua. Antitedesen arabera bizitza da garrantzitsua, ez pentsamendua. Beraz autarkiaren ideala proposatu zuen zinismoak (autosufizientzia), bizitzeko ez dela ezer behar. Mina eta plazerra kontrolatu behar zituen norbanakoak eta ez alderantziz. Gainera aske izateko lotura sozial guztiak mespretxatu behar ziren (Aro Klasikoko bertuteak). Azken batean Antitedesen planteamendua bizitzarako, berezko bizitza lortzeko dena mespretxatu behar zen, bere helburua askatasuna izanik. Diogenesek Antitedesek proposatutako planteamenduak muturreraino eraman zituen garapen zientifiko guztiak mespretxatzeraino.

**2.Eszeptizismmoa.**

Pirron izan zen filosofia honen sortzailea (pirronismoa ere deitua), baina ez zen mugimenduaren inguruan ezer ere ez idatzi, ez eta mugimendu homogeneo bat eratu ere. Hala ere, joera filosofiko garrantzitsua izan zen Antzinaroan eta Aro Berriaren hasieran ere (Deskartesen eskutik hain zuzen).

Gaur egungo terminologian ezertan ez sinestea da eszeptizismoaren definizioa,hau da, ezin dugula gai jakin baten inguruan ezer positiboa jakin. Zentzu honetan hartzen badugu eszeptizismoa Pirron baina zaharragoa den pentsamendua dela esan beharra dugu; hain zuzen, zenbait sofisten filosofia (Protagoras). Baina Pirronek, nolabait gorpuztu egin zuen pentsamendu batean bilakatuz jarrera zahar hura.

Eszeptizismoa bizitza zuzen bat lortzeko estrategia da Pirronentzat. Lehenik gure jakinduri eza onartu behar dugu eta ezin dugu gai garrantzitsu baten inguruan ziurtasun osoa izan. Beraz posible da jarrera sendo bat izanik horrelako gai edo ideien eztabaida bat eduki ikuspuntu kontrajarriekin eta inor ez atera garaile. Ondorioz, gure iritzia zalantzan ipini behar dugu, **iritzi eza (epoje).** Hori da arimaren lasaitasuna eskuratzeko bidea, beti ere eszeptikoen e do jarrera pirronikoaren arabera.

**3.Epikureismoa.**

Epikuro Samos uhartean jaio zen, baina bere eskola Atenasen, hiritik kanpo zegoen lorategi batean ireki zuen. Lekuak, (lorategiak) garrantzi handia izan zuen filosofia honen ardatz bezala izanik, hau da, Platon eta Aristotelesen eskolak polisaren barnean zeuden, hiria bera baitzen haien filosofiaren zentzua. Aldiz Epikurorena, hiritik kanpo, aztoramendu eta estres hiritarretik kanpo, zoriontasuna naturan topaturik. Zoriontasuna plazer lasaian funtsatzen zen, hirian topa ezin daitekeena. Gainera norbanako orori zabaltzen zizkion lorategiko ateak.

Bere filosofia hiru ataletan banatu zen:

**Logika edo kanonika** (nola lortu egia?).

**Fisika** (errealitatearen egitura).

**Etika** (gizakiaren zoriontasuna lortzeko bidea).

Eta honi, etika hasiera eta bukaera dela, eta logika eta fisika etikaren helburua lortzeko makuluak besterik ez direla gehitu zuen. Logikaren arloan azpimarratu zuen zentzumenen garrantzia egia lortzeko. Fisikaren arloan Demokritoren atonismoa garatu eta aldatu zuen (adibidez atomoen mugimenduen determinazioa ukatu zuen) eta honi loturik jainkoen existentzia ukatu zuen gure arima atomoz osatua dagoela esanik eta gizakia hilezkorra dela justifikatuz. Etikaren arloan plazerra ipini zuen oinarri ongia eta gaitzaren banaketan, beraz plazerrak bilatu eta minak baztertu behar ziren zoriontasuna lortzeko. Beraz plazerrik gorena min-eza da. Plazerren barnean, plazer psikologikoak bultzatzen zituen eta ez gorputzarenak, gehiago irauten dutela justifikatuz. Hala ere, bizitza zoriontsu batera iristeko ez zaio plazerrari jarraitu behar, baizik arrazoimen praktikoari. Epikurok hiru plazer mota bereizi zituen: **plazer naturalak eta beharrezkoak** (beti topatu beharrekoak), **plazer naturalak eta ez beharrezkoak** (neurriz hartu beharrezkoak) eta **plazer ez naturalak eta ez beharrezkoak** (ez pasa hemendik, fregatu berria dago eta).

Ondorioz plazerrak topatu behar dira aske eta pozik bizitzeko eta honetarako farmako laukoitza proposatu zuen: jainkoenganako beldurra funts gabea da, heriotzaren aurreko beldurra absurdoa da ( “Hemen gaudenean heriotza ez dago hemen, baina heriotza hemen bada gu ez gaude hemen”), plazerra ulertzen bada denon esku dago, gaitzak edo minak gutxi irauten du edo jasangarria da.

**4.Estoizismoa.**

Zenonek fundaturiko eskola (Stoa deitua, hortik estoizismoa). Estoizismoaren jarraitzaileei estoiko deritze. [Etikan](http://eu.wikipedia.org/wiki/Etika) eragin handiko joera filosofikoa izan da. [K. a. III. mendean](http://eu.wikipedia.org/wiki/K._a._III._mendea) abiatu zen [Zenon Zitiokoaren](http://eu.wikipedia.org/wiki/Zenon_Zitiokoa) eskutik eta bere eragina zabala izan zen III. mendera arte, sei mendetan zehar. [Erromako inperioan](http://eu.wikipedia.org/wiki/Erromako_inperio) garrantzi handia izan zuten [Seneka](http://eu.wikipedia.org/wiki/Luzio_Anneo_Seneka) eta [Marko Aurelio](http://eu.wikipedia.org/wiki/Marko_Aurelio) filosofia horren jarraitzaileak izan ziren. Halaber, filosofia modernoan ere zabaldu da pentsaera estoikoa. [Gizartean](http://eu.wikipedia.org/wiki/Gizarte) zorigaitza eta ezbeharrak etsipenez onartzen duen bizitza-jarrera gisa ere ulertzen da. Estoizismoaren pentsaeraren arrastoak egun gizarteak ekintzak eta gertaerak zentzutasunez eta jakinduriaz baloratzeko moduan ere hauteman daitezke.

Bi ideietan laburturik: gertatzen den oro gertatu behar duelako gertatzen da eta gertakizun horietatik datorkigu zoriontasuna. Ez gara gai gure esku ez dagoenari aurre egiteko, beraz hark determinatzen gaitu.

**2.KRISTAUTASUNAK BALDINTZATURIKO FILOSOFIA. (Erromako inperio berantiarra / Erdi aroa).**

Filosofia kristauaren ezaugarriak eta oinarriak.

Filosofia honen egituraketan erabakigarria izan zen Jesus-en bizitza (K.a. 4-K.o. 30) eta batez ere bere bizitzari buruz egindako narrazio eta interpretazioak, hau da, ebanjelioak. Bestalde, ezin dugu ahaztu Itun Zaharraren eta Itun Berriaren artean eratuko den erlazioa eta erlazio horretatik sortuko diren eztabaida ugariak:

Gai al da gizakia bekatuak saihesteko ala Jainkoaren laguntza behar du bekatu horiek saihestu eta salbazioa eskuratzeko?

Jesus jainkoa ala gizakia da?

Kristautasunak bere historia guztian inguruko pentsamendu eta erlijio ezberdinen eraginetik bere gorputz erlijioso-mistikoa eratu zuen (Judaismoa, Zoroastrismoa, ekialdeko prozesu mistiko-txamanikoak…). Judutarren erlijioaren barneko sekta bat izatetik Antzinateko Inperio ahaltsuenaren (bere dekadentzian) erlijio ofizial bakarra izatera igaroz.

Bilakaera horretan ordea, gorputz teoriko-filosofikoa ez zuen osatu eta lan hau patristikariek egin zuten, hau da, erlijio kristauari zimendu ideologikoa fabrikatu ziotenek. Nagusiena edo gorena **Hiponako San Agustin** izan zen (354-430) eta egun ezagutzen dugun erlijio kristauaren gorpuzketa garrantzitsuena burutu zuen Erromatar Inperioaren akaberan. Hala ere 1500 urteko bilakaera teorikoak, mendebaldeko erlijio garrantzitsuenak hainbat aldaketa eta erreforma burutuko ditu erakargarritasuna mantentzeko, eta beraz, bere homogenia. Hala eta guztiz ere, nahiz eta hainbat erreforma burutu historian zehar bi gauza garbi izango ditu San Agustinek: Jesus-en bizitza ez zen gertaera filosofiko bat izan eta pentsamendu filosofikoaren heriotza markatzen duena izango dela pertsonai horren bizitza.

Erlijio bati gorputz filosofikoa emateko unean, kristautasunak filosofia kristautu zuela esan behar da, baina baita “viceversa” ere, hau da, kristautasuna filosofizatu zela. Honekin esan nahi da Jesusen bizitzak duen mezua ulertzeko filosofia erabili zela. Ulermen eta interpretazio lan hau burutzeko bi tradizio klasiko (Antzinatean existitu zirenak, bakoitza bere hedapen geografikoan) erabili eta konbinatu ziren:

**Tradizio klasikoa edo Helenoa:** ezagutza du helburu. Honetarako erlijioaren kutsu mistikoa Antzinateko korronte platonikoaren bertsio berriarekin, neoplatonismoarekin nahasten da.

**Tradizio semita edo judutarra:** bere pentsamendu guztiak arimaren salbazioaren biran egituratzen dira.

Azken finean, horizonte kultural berri bat sortzen da mendebaldean gaur egun arte iraun duena eta segidan datozen bost puntuak izango ditu ardatz:

**1.Monoteismoa:**

Aristotelesek zioen munduaren oinarrizko mugimendua bakarra zela, hau da, mugimendu hori energia batek sortzen zuela eta bera zela mugimenduaren kausa bakarra, ez hamaika mugimendu edo energien konbinazioa. Kristauek ideia hau oinarri hartuta energia Jainko bihurtu zuten. Beraz, **Jainkoa zen mugimendu** ororen jatorria. Aristotelesen ideiari Zaratrustarengandik semitismoak eratorritako jainko bakarraren ideia (judutarren arabera Yauhé) gehitu behar zaio kristautasunaren oinarri monoteistari.

**2.Kreazionismoa:**

Jainko ahalguztidunak sei egunetan mundu eta unibertso osoa eratu zuen hutsetik (pentsamendu “primitibo” guztietan errepikatzen den ideia, bai mendebaldean eta bai ekialdean ere). Honetan funtsatzen da Genesis-aren ideia. Beraz **sorkuntza** aske bat dela esaten da. Dena **jainkoaren araberakoa** izango da (eta aldi berean gizakiaren araberakoa pentsamendu ez-jaikotiarren arabera, berau, hau da, Jainkoa gizakiak sorturiko irudi imajinatibo bat besterik ez baita. Baina hori sinesmen eta fedearen araberako kontuak dira). Ideia honek sekulako eragina izango du mendebaldeko pentsamenduan berau pentsamendu garaikideek (eboluzionismoa, marxismoa-materialismoa, arkeologiaren eta historiaurreko garapena…) pitzatzen duten arte.

**3.Antropozentrismoa:**

Ikuspegi greziarraren arabera gizakia Kosmosaren zati bat da eta bere barnean egokitu behar da bizitzaren ontasun nagusira iristea baldin badu xede. Ikuspegi kristauak guztiz irauliko du Egeoan bueltaka ibilitako ikuspegi hau esanez **gizakia** (beti ere kristaua bada) mundu osoko (garai horretan mundu erromanikotik haratago amaitzen zena, Europa, Afrika iparraldea eta Ekialde Hurbila hain zuzen) **izaki pribilegiatu bakarrak** direla, Jainkoak bere irudi eta izaera egin baititu. Boterea eman die besteen gainetik jartzeko eta zaila izan badaiteke ere europarren arabera moldatzeko. Ideia hau izan da mendebaldearen historia osoan zehar honen hegemonia justifikatu duena Aro Kolonial eta Inperial guztian. Ideia honi lotu geniezaiokegu bertute eta bekatuen inguruko ideia berria.

Jainkoaren esana ONGIA da eta honen antonimoa den gizakia bekatuari erantsia deabruaren hitza, hau da, **ONGIAREN LEGEA** haustea. Itun Zaharrean idatzita dagoen Abraham eta Isaac-en pasartea dugu ideia honen adibide garbiena.

**4.Jatorrizko bekatuaren ideia:**

Adan eta Eva, gu guztion guraso eta arbaso direnak, zientziaren arboletik fruitu debekatua jan zutenean Jatorrizko Bekatua eskuratu zuten sari gisa, non bere ondorengo garen guztioi geneen bitartez heredatzen zaiguna. Zientziaren arboleko fruitua probatu zutenean moral jakin bat eta ongiaren eta gaizkiaren ezberdintzeko kualitatea eskuratu zuten, baina ez kristaua, zientifikoa, paganoa, erlatiboa.. dei diezaiogun nahi dugun bezala. Honegatik, Jainko ahalguztidunak zigor gisa Eden-etik erbesteratu zituen hau esaten zuen bitartean: “*Trabajarás con el sudor de tu frente y la mujer parirá con dolor*”. Eta gure arbasoen sakrifizioagatik gu denok, beren ondorengoek bekatariak gara eta gainontzeko bekatu guztiak saihestu behar ditugu baldin eta puntu gehiago irabazi eta infernuko sugarretan kiskalita amaitu nahi ez badugu.

**5.Balio baloreen iraultza; Historiaren nozio berria:**

Greziarrek historia zerbait hutsala bezala interpretatzen dute. Ez zaie iraganaren ez etorkizunaren berririk interesatzen eta zerbait ez-lineal bezala hartzen dute. Bibliaren eta kristauen ikuspegitik, ordea, zentzu garrantzitsu bat hartzen du historiak, hasiera eta bukaera bat duen prozesu lineal bat da zentzu koherente batekin eta helburu (amaiera) jakin batekin. Azken helburu horrek baldintzatzen du historia osoa eta beren barnean kokatzen den guztia.

**4.BERPIZKUNDEA ETA ARO BERRIKO FILOSOFIA (XV-XVIII.mendeak).**

**1.Berpizkundeko filosofia Humanistaren ezaugarriak eta kontestua.**

XIV. mendetik aurrera Italiako hainbat literario, historialari, moralista, politikariek… garaiko gizakian aldaketa bat ikusten dute mundua ikusteko moduan, ondorioztatzen dutelarik, eta guztiz konbentziturik, aurreko garaiarekiko haustura nabarmen bat gertatu zela Aro Berri baten etorrera anuntziatuz. Idazle horiek **HUMANISTA** deitua, mundu Klasikoarekiko zubi intelektual bat eraiki zuten atzean utziz aurreko garaiko menpekotasun eta iluntasun egoera. Garai honetan askatasunaren ideia zabaltzen hasten da (lehen esan bezala Mundu Klasikora begira). Horretarako, Antzinateko sorkuntza eta ezagutzan aurkitzen dute iturria, baina ez dute berau kopiatzen, baizik testu liburu bat bezala hartzen dute, manual bat mundu berri bat eraikitzeko.

Berpizkundeko pentsamendu humanista hau ez da filosofiaren barroteetara mugatzen, kultura eta gizarte osora zabaltzen da arte, politika edota zientzia berri bat eratuz.

Esan bezala garaiko intelektualek haustura bat markatu nahi zuten aurreko mila urteko loalditik. Hau izan da ohiko bidea Erdi Aroa ulertzeko, baina azken mende hauetan ikuspegi hori kritikatu izan da argudiatuz Berpizkundean kokatzen diren aurrerapen guztiek Erdi Aroaren azken mendeetan emandako eskolastikoen aurrerapenetan dutela oinarria, beraz bien arteko jarraitasuna aipagarria da.

Hala ere ukaezina da Berpizkundean aldaketa handi bat gertatu zela eta hor topatzen dira Aro Berriak izango dituen berezitasunak bi faktore hauetan ikusten den bezala:

**1.Gizakiaren historizitatearen aurkikuntza**: Humanistek garaiko pentsamenduaren oinarria Antzinatean topatu zuten. Baina ezin dugu ahaztu Erdi Aroko filosofia Antzinatekoan sustraiatzen dela Platon eta Aristotelesen eredu hartuz. Humanistek Antzinateko hainbat pentsamendu korronte berreskuratzeaz gain (Adibidez Helenismoko pentsamendu filosofikoak) Erdi Aroan Platon-ek eta Aristoteles-ek zuten funtzioa (beren planteamendu filosofikoak doktrina kristaua azaldu eta indartzeko) abolitu zuten planteamentuei beren berezko izaera filosofiko hutsa aitortuz.

Jakituria hau ulertzeko bere berezko kontestu eta errealitatean kokatu nahi zuten honetarako kontuan hartuz bien arteko tarte historikoa. Honek erakusten digu humanistek zuten dimentsio historikoa ezagutzeko borondatea. Erdi Aroko pentsalariek dimentsio historiko batean interpretatzen zituzten Antzinateko pentsalariak, aldiz humanistek benetako Antzinarora joan nahi zuten Grezia eta Erroma antigoalean irudikatuz Platon, Aristoteles edo Ciceron-en diskurtso filosofikoa.

Hemen ikusten da lehen saiakera perspektiba historiko bat eraikitzeko objektu historikoa eta orainaldi historiografikoa banatuz. Honetarako saiatu ziren Antzinateko hitzak orainaldiko filtrotik ez pasatzen. Benetako ezagutza hau ulertzeko jakintza filologikoak bultzatu zituzten. Hala ere, hainbat akats egin zituzten humanista hauek faltsifikazioak onartuz (“*Corpus Hermeticum”* obra adibidez, garrantzi handikoa Berpizkundean). Bestalde, filologiaren aurrerapauso batzuk eman bazituzten ere, berau XIX.mendean garatu zen erromantizismoak bultzatuta.

Lehen esan bezala, perspektiba historizista bat garatu zuten humanistek. Honetarako iraganaren originaltasuna kontuan hartu behar da orainaren aurrean, baina baita orainaldiaren originaltasuna iraganaren aurrean ere. Kontu honetan garrantzi handia izango du gizakiaren adimenak, hau da, nola markatzen den objektuaren eta begiradaren edo ikuspuntuaren arteko distantzia. Ezaugarri hau Aro Berriko pentsamenduaren oinarri bat izango da, batez ere Descartes-etik aurrera eta era garbian Kant-enean. Hau da, jada ez du objektuak ematen informazioa, baizik ikuspuntuak ezartzen dio objektuari.

**2.Gizakiaren izaera naturalaren aurkikuntza:** Gizakia naturaren parte bihurtzen da eta bere zoriaren kontrola gizakiaren eskuetan ipintzen da. Mundua zigor bat izan beharrean (Erdi Aroan interpretatzen zen bezala) zoriontasun eta atsegin argi bat bihurtzen dute. Ideologia aldaketa hau Italiako hiri-estatuen oparotasun ekonomikoarekin lortu behar da (Genova, Venezia, Florentzia…) eta mundu berri baten eraikuntzan ipintzen dituzte begiak.

Hala ere, kristautasuna ez dute gaitzesten, arimaren goratzarrea egiten dute oraindik, baina Erdi Aroko aszeptizismoa alde batera utziz. Plazerraren goraipamena egiten dute, bere duintasuna aldarrikatu nahi dute. Lorenzo Vaia izan zen pentsamendu joera hau aldarrikatu zuen nagusiena, esanez, gorputza jainko ahalguztidunak sortua bazen, ona izan behar zuela nahitaez. Beraz, gorputzarekin loturiko ezaugarri guztiak, plazerra adibidez, ona dela.

**2.Iraultza zientifikoa.**

Iraultza zientifikoa eta honen ondorengo Zientzia Berria Berpizkundearen produktua besterik ez da ohiko iritziaren arabera eta gertakari honekin hasten da Aro Berriko filosofia. Beste batzuk diote Descartes edota Bacon-ekin hasi zela Aro Berriko filosofia. Azken finean, XV.mendea (Berpizkundea) Humanismoaren garaia izango da eta Zientzia berria zen mugimendu haren puntu gorena. Baina Humanismoaz gain beste hainbat mugimenduren influentziak jaso zituzten iraultza Zientifikoa aurrera eramateko:

**1.Atomismoa:** [Eskola filosofiko](http://eu.wikipedia.org/w/index.php?title=Eskola_filosofiko&action=edit&redlink=1) zenbaitetan garatutako [teoria](http://eu.wikipedia.org/w/index.php?title=Teoria&action=edit&redlink=1) da, zeinaren arabera [natura](http://eu.wikipedia.org/wiki/Natura) zatiezinezko partikulak diren [atomoz](http://eu.wikipedia.org/wiki/Atomo) eta [hutsez](http://eu.wikipedia.org/wiki/Huts) osaturik dagoen. Erdi Aroan zehar galdua eta humanistek birplanteatua.

**2.Azken eskolastikaren eragina:** hemen eman ziren garapen zientifikoek ondorioztatu zuten pertsonaren arrazoimenak natura arrazoitzeko balio duela.

**3.Filosofia naturalaren legea**: Naturaren izaera naturala onartzen zuten, kanpoko indar mistikoetatik aparte. Natura bere legeen bitartez arautzen da eta lege horiek ulertu behar dira natura ulertzeko.

**4.Berpizkundeko Platonismoa**: Konstantinoplatik ihesi, bertako jakintsuak Europa mendebaldean babestu ziren. Haiek latonen testuak ekarri zituzten eta munduaren izaera matematikoa babesten zuten.

**5.Garaiko garapen teknikoak:** Artisauei loturik ikerketa teknikoak egin ziren gizartearen hobekuntzarako. Garapen honetan zientzia ere garatu zen, Iraultza Zientifikoaren alderdi praktikoa estrukturalizatuz.

Azken batean aldaketa ikaragarria izan zuen, bai alderdi praktikoan eta bai alderdi intelektualean ere. Bigarren alderdiko aldaketek, ordea, talka handia izan zuen garaian indartsu zeuden joera aurkakoekin. Azken batean ez zuen nagusirik onartzen bere ikerketak (erlijioaren aurka) eta mugagabea izan nahi zuen denari oinarri zientifikoa jarriz.

**3.Iraultza zientifikoaren eragin filosofikoa.**

**1.Unibertsoaren izaera infinitua:**

Antigoaleko Grezian kosmosa ordenaturik zegoen gauza bakoitza egon behar zuen tokian egonik. Esan ohi da beren egituraketa edo ordena hierarkizatua eta morala dela. Kosmosa mugatua da eta lurra dago erdigunean.

1400-1500 inguruko unibertsoan zioten mundua edo kosmosa ez zela gizakientzat sortu eta beraz ez gaude erdigunean. Hemendik abiatzen da **Koperniko** bere teorema heliozentrikoa proposatzean Erdi Aroko eta Antigoaleko teorema geozentrikoaren aurka. Irudi hau sekulako eskandalu publiko bihurtu zen eta elizak momentuan kondenatu zuen Heliozentrismoa. Freud-en arabera hau izan zen zientziak gizakiari eman zion kolpea, jada munduaren zentro apur bat gutxiago bihurtu baikinen. Sigmund-en arabera bigarrena Darwin-ek eman zuen eta hirugarrena Sigmund Freud berak. Baina Heliozentrismoaren ideiak aurrera egin zuen Kopernikok bi mundu zeudela ondorioztatu zuenean: **irregularra** eta **perfektua** (erlijioaren eragina). Baina Galiles izan zen hori ukatzen lehena.

**2.Mekanizismoa:**

Grekoentzat mugimendu artifizialak (bortitzak) egiten zituzten tramankuluei egiten zien erreferentzia; hitz horrekin mugimendu horien kausa objektuaren kanpoan topatzen dugu. Garai honetan fisikak mugimendu naturalak aztertzen zituen eta mekanikak mugimendu bortitzak. Jada ordea, banaketa hori ez da existitzen, eta fisika eta mekanika sinonimotzat hartzen dira. Mugimendu hori, mugimendu jakin bat, kanpoko kausa batek mugitzen du, mugimendu oro artifiziala da eta barneko indar hori gatzen du materiak. Irudi honen arabera, naturak mekanismo batek bezala funtzionatzen du, (garaiko ikerlariek erlojuaren metafora erabili zuten hau azaltzeko).

**3.Naturaren matematizazioa:**

Zientziak matematikaren bidez arrazoitu dezakeena bakarrik arrazoitu dezake. Tesi hau maila etnologikoan hartzen badugu, bereizi behar dugu, zer ikusten dugun eta berez nolakoa den. Beti ere zientziaren arabera aztertuko da dena eta berau matematikaren bitartez.

Zientzia Berriak proposatzen dituen ezagutza modu berriak: Zertan da ezberdin Zientzia Berriaren ezagutzea:

Ez du autoritaterik onartzen.

Esperientziak zatitu behar ditu.

Zientziak gizakiaren hoberako funtzionatzen du, gauza praktikoetarako. Bacon izan zen hau onartu zuen lehenetako helburu praktikoa emanik zientziari gizakiaren plazerren arabera, natura kontrolatzeko, gizartea kontrolatzeko… “*Atlantida Berria*” obran agertzen du bacon-ek bere utopia hori, egun ez dena oso utopikoa. Ezagutza modu berri hauek beste jakintza arloetara zabaldu ziren (soziologia, filosofia, artea…).

**4.BACON.**

Francis Bacon ([Londres](http://eu.wikipedia.org/wiki/Londres), [Ingalaterra](http://eu.wikipedia.org/wiki/Ingalaterra), [1561eko](http://eu.wikipedia.org/wiki/1561) [urtarrilaren 22a](http://eu.wikipedia.org/wiki/Urtarrilaren_22) - [Highgate](http://eu.wikipedia.org/w/index.php?title=Highgate&action=edit&redlink=1), Ingalaterra, [1626ko](http://eu.wikipedia.org/wiki/1626) [apirilaren 9a](http://eu.wikipedia.org/wiki/Apirilaren_9)) [filosofo](http://eu.wikipedia.org/wiki/Filosofo) eta estatu-politikari [britainiarra](http://eu.wikipedia.org/wiki/Britania) izan zen.

Lehen aldiz aldarrikatu zuen zientziaren eta teknikaren lotura, gure boterea zabaltzea duelarik helburu. Helburu hori ardatz hartuta, etorkizunera begira egindako filosofia bat planteatzen du etorkizunean mundu hobeago bat egongo dela onartuz. Bestalde, Aristoteles-en logikari aurka egin zion “*Organum Alobum”* liburuan, hain zuzen, Organum zaharraren berrikuntza eginez.

Lehen enpiristatzat dugu, jakintza induktiboa esperientzia partikularrekin lotzen baitu. Bere arabera, zientziaren ahalmena boterea zen, teknikaren “profeta” izan zen.

**5.DESCARTES.**

 René Descartes ([1596ko](http://eu.wikipedia.org/wiki/1596) [martxoaren 31](http://eu.wikipedia.org/wiki/Martxoaren_31)-[Stockholm](http://eu.wikipedia.org/wiki/Stockholm), [1650eko](http://eu.wikipedia.org/wiki/1650) [otsailaren 11](http://eu.wikipedia.org/wiki/Otsailaren_11)) [filosofo](http://eu.wikipedia.org/wiki/Filosofo), [matematikari](http://eu.wikipedia.org/wiki/Matematikari) eta zientzialaria frantsesa izan zen. Bai [filosofian](http://eu.wikipedia.org/wiki/Filosofia) eta baita [matematikan](http://eu.wikipedia.org/wiki/Matematika) ere, aitzindari kontsideratzen dugu gaur egun. [Matematika](http://eu.wikipedia.org/wiki/Matematika) eta [Fisikan](http://eu.wikipedia.org/wiki/Fisika) aportazio garrantzitsuak egin bazituen ere, Descartes Filosofia modernoaren aita kontsideratzen dugu. Justifikazioa jasotako egiei uko egiteko erabakian datza, eskolastika eta beste joerak baztertuz.

 Filosofiaren paperean ipintzen badugu ere, matematika arloan egin zuen aportazio handiena. Metodoaren inguruko diskurtsoa izan zen bere lanik ospetsuena eta bertan bere metafisikaren ideia laburki aipatzen du, **metafisikaren meditazioa** deitua laburpenari. Descartesek bere ideiekin metafisikaren ate berriak ireki zituen eta gainera Zientzia Berriarekin batu zuen:

 -Zalantza metodikoa: bakoitzaren baitan dauden ideiak.

 -Lehenengo gaia: Cogito ergo sum.

 -Jainkoa: perfekzioaren ideia.

 -Munudua:

 Dena modu arrazional batean ikusi behar dugu, ezin dugu tradizioaren ikuspegitik egin. Landu zuen metodoa matematikarako erabiltzen zen, baina filosofian erabili zuen metafisika ziur bat egiteko. Izan ere, Aro Berrian, naturaren egiak edo filosofian berdina behar zela uste zuen. Arrazionalismoak matematika bultzatu du metodo deduktibo gisa. Enpirismoak esperientziaren bitartez jakinduria modu induktibo bidez lortzen dela dio.

 Arrazionalismoak egia unibertsaletik hasita egiten du informazio bilketa duda ezinak direlarik. Jainkoa, res cogitans eta rex extensa. Azkenik, figura eta mugimendua du ezaugarri. Honi ezaugarri mekanizistak ezarri zizkion. Munduaren faktore guztiak ezagutzen baditugu egoera guztietan, gure akzioek etorkizunean zer egingo duten jakingo dugu.

**4.XIX.MENDEKO JOERA FILOSOFIKOAK.**

XIX.mendean ideia filosofikoaren adarrean bi joera nagusi egon ziren, biei Ilustrazioak markatuta. XIX.mendearen bigarren erdian garatu ziren eta gaurdaino iraun dute:

**1.Erromantizismoa.**

XIX.mendean kokatzen badugu ere, XVIII.mendean topatzen ditugu bere lehen zantzuak Frantzian Rousseau-ren hitzetan. Bai eta garai berean Alemaniako “*Sturm und Drang”* mugimendu literarioan (Herber, Goethe…). Erromantizismoa Ilustrazioaren aurkako erreakzio bat izan zen, baina ezin dugu mugimendu kontserbadore bat bezala hartu, iraganera itzultzeko zuten nahia zutelako modernitateko hainbat ideia bildu eta modernitate horren aurka modernitate berri bat aldarrikatu zuten. Aldarrikapen honetatik aterako dira historizismoa, inkontzientearen ideia, nazionalismoa…

Ilustrazioak ez bezala ez zuten gida bat izan joera homogeneo bat osatzeko asmoz (Entziklopedia lehenengoen kasuan), baina joera anitza izanik ere koherentzia bat izan zuen gauza bertsuak kritikatu baitzituzten. Joera artistiko bat izateaz aparte, alderdi filosofikoan, bai politikoan eta baita historikoan ere ideia garrantzitsuak planteatu zituzten.

Europa osoan zabaldu zen arren, Alemania izan zen babesleku eta aberri erromantiko, baina honek ezin izan zuen garaiko joera ilustrazionista garaitu eta beren gainetik jarri. Hala ere, honek ez dio erromantizismoari bere garrantzia kentzen.

Bere ezaugarriak aztertzerakoan eta hasiera esan bezala erromantizismoa erupzio baten moduan ageri dela Ilustrazioaren partzialtasuna medio. Honek berau modu satiriko eta karikatura moduan irudikatzea ekarri zuen.

Ilustrazioaren argia=arrazoimena. Berdintasunarekin apurtzeko gaua eta iluntasuna bezalako kontzeptuak erabili zituzten beren pentsamendua irudikatzeko eta berau, iluntasun hori jakintza bat lortzeko bide zela aldarrikatuz. Infinitua ere honekin batera jarri zuten eta gai erlijioso eta sekularretan txertatu zuten ideia infinitu hau. Nouvalis-en poema batean bi ideia hauek argi bezain ilun ageri dira.

Dualismo mota guztiak gaindituta gizakiaren eta naturaren ezaugarri sortzailea azpimarratu zuten. Sormenaren izaera espontaneoa artean topatu dezakegu.

Erromantikoek analogia mekaniko guztiak alboratu eta natura analogia biologiko bat bezala hartzen dute. Natura ez da makina armoniatsu bat, natura biziduna da, sortzailea. Ideia honetan naturaren alderdi mistikoa eta misteriotsua irudikatu nahi izan da, baina soilik artearen (pintura, poesia..) bidez irudika daiteke naturaren alderdi hori, ez filosofikoki.

Erromantizismoarekin erlijioen berpizkunde bat eman zen, baina berau aldarrikatu edo defenditu zutenek ez zuten inolako argudio arrazionalik erabili. Sinesmena sentimenduarekin lotzen zuten eta erromantiko kristauek Erdi Aroko poesian hartu zuten inspirazioa. Bestalde joera panteistak sortu ziren erlijio eta jainko berriak sortuz.

Gizakia ez da gauza guztien neurria erromantikoen arabera, jakinduria guztiarekin ere ez gara gai gure ordena ezartzeko, gu baino askoz indartsuago diren indarren artean bizi baikara. Hala ere gai gara sortzaileak izateko, bizimodu ezberdinak, kultura ezberdinak…

Inkontzientearen existentzia aldarrikatu zuten. Gizakia zati arrazional bat eta irrazional bat zen. Berau erabili zuten artistaren lana azaltzeko (inspirazioa). Bestalde, alderdi irrazional hori gaua bezalako terminoekin lotu zuten eta ametsak garrantzidun beste errealitate batean kokatzen direla esan zuten. Azken batean era erromantiko batean edo beste era batean gizakia pentsatzeko makina bat baino gehiago zela aldarrikatu zuten.

Politikaren arloan garrantzi handia izan zuen gizarte organismoaren ideiak. Gizakia gai zen ohiturak, kulturak… eraldatzeko. Beraz, legeak, konstituzioak, estatuak organismo bizidun moduan hartu zituzten eta gizartea gizabanakoz osatzen zen norbanako bakoitzak bere interes propioekin. Beheko mugimendu honek eratzen eta aldatzen du estatua. Gizartearen izaera kulturalak, nazioak moldeatzen du gizabanakoa komunitateetan biltzea. Ideia honetatik habiatu zen **Herber Volkgeist** (herri-izpiritua) planteatzeko, baina berau zerbait organiko bezala sortzen da, ez mekanikoki. Hemendik abiatzen dira azterketa historikoak, non historiari beste perspektiba bat eman zitzaion. Ilustratuen ikuspegi etnozentristari uko eginez herri bakoitzaren berezitasun propioak ulertuz joera historizista nagusituz (Erdi Aroari garrantzi emanez, beste mugimenduek egin ez zutena).

2.Ilustrazioaren ideiari jarraitzen dio joera honek. Honen barnean sortzen ditugu **Positibismoa, Utilitarismo etika eta Ezker Hegelerismoa** (K. Marx-ek materialismo bihurtuko duena). Positibismoan zentratuz eta zientifizismoarekin lotuz zientzia da dena azaltzeko modua eta zientifikoki ezin bada azaldu ez da azalgarria. Cornte-k soziologia zientifiko bat aldarrikatu zuen eta Marx-ek sozialismo zientifikoa aldarrikatu eta garatu zuen.